
Nr. 547  din 20.01.2025
REFERAT DE APROBARE

pentru proiectul  de hotărâre privind aprobarea închirierii spațiului în suprafață de 26,51 mp. din imobilul – clădire, înscrisă în C.F. nr. 100017-C1-U8 Marghita, situat pe str. Crișan, nr. 1 către deputatul PNL Bihor, Gal Călin Grațian, pentru organizarea și funcționarea biroului parlamentar al acestuia, pentru mandatul 2024-2028
Prezentul referat de aprobare are la bază prevederile art. 6 alin. (3) și art. 30 alin. (1) și alin. (2) din Legea  nr.24/2000 privind normele de tehnica legislativa pentru elaborarea actelor normative, republicată, cu modificările și completările ulterioare, și reprezintă instrumentul de prezentare și motivare a proiectului de hotărâre privind aprobarea închirierii spațiului în suprafață de 26,51 mp. din imobilul – clădire, înscrisă în C.F. nr. 100017-C1-U8 Marghita, situat pe str. Crișan, nr. 1 către deputatul PNL Bihor, Gal Călin Grațian, pentru organizarea și funcționarea biroului parlamentar al acestuia, pentru mandatul 2024-2028.
Motivul elaborării acestui proiect de hotărâre îl constituie necesitatea soluționării cererilor nr. 001/17.01.2025 înaintată de către Biroul Politic Local – Organizația Partidului Național Liberal Marghita, înregistrată la primăria Municipiului Marghita sub nr. 1/252/17.01.2025, prin care renunță la închirierea spațiului – suprafeţei de  26,51 mp. din cadrul clădirii situată în municipiul Marghita, str. Crișan, nr. 1, etaj, jud. Bihor, înscrisă în C.F. nr. 100017-C1-U8 Marghita, proprietate publică a Municipiului Marghita, în vederea desfășurării activității specifice partidului, cu destinație de sediu organizație locală/birou permanent local de partid, închiriere aprobată prin H.C.L. nr. 38/28.02.2024, respectiv cererea nr. 2/17.01.2025 înaintată de către deputatul PNL Bihor, Gal Călin Grațian, înregistrată la primăria Municipiului Marghita sub          nr. 1/240/17.01.2025, prin care solicită punerea la dispoziție prin închiriere a spațiului mai sus menționat, situat în municipiul Marghita, str. Crișan, nr. 1 (în incinta complexului stomatologic), pentru activitatea cabinetului parlamentar al deputatului, în mandatul 2024-2028.
În conformitate cu prevederile art. 40 din Legea nr. 96/2006 privind Statutul deputaţilor şi al senatorilor, republicată (r4), cu modificările și completările ulterioare, autorităţile administraţiei publice locale, la solicitarea deputaţilor sau senatorilor, precum şi a Biroului permanent al Camerei din care aceştia fac parte, pun la dispoziţia deputaţilor şi senatorilor spaţii pentru organizarea şi funcţionarea birourilor parlamentare ale acestora.
Plata chiriei, a taxei pe clădire, a utilităților pentru suprafața închiriată cade în sarcina chiriașului care va gestiona spațiul închiriat, iar în ceea ce privește termenul închirierii propun să curgă de la data aprobării hotărârii, respectiv 01.02.2025 și până la încetarea mandatului conferit în urma alegerilor din data de 01 decembrie 2024.  
Având în vedere prevederile art.6, art.84, art.129 alin.(1), art.136, art.154, art.155 alin.(1) lit.b), alin.(3) lit.b), art.200 din OUG nr.57/2019 privind Codul Administrativ, cu modificările și completările ulterioare, consider oportună promovarea acestui proiect de hotărâre de aprobarea închirierii spațiului în suprafață de 26,51 mp. din imobilul – clădire, înscrisă în C.F. nr. 100017-C1-U8 Marghita, situat pe str. Crișan, nr. 1 către deputatul PNL Bihor, Gal Călin Grațian, pentru organizarea și funcționarea biroului parlamentar al acestuia, pentru mandatul 2024-2028

